ЕС увеличава до 37 млрд . евро средствата за борба с Ковид - 19 Пълното затваряне на европейските граници не е желателно , подчерта председателят на ЕК Урсула фон дер Лайен Европейската комисия предоставя допълнително 37 млрд . евро за борба с разпространението на болестта Ковид - 19 . Това е увеличение с 12 млрд . евро спрямо първоначално обявената сума за противодействие на епидемията , съобщава БТА . Държавите в ЕС трябва да се чувстват свободни да предприемат всякакви мерки , които преценят за необходимо за предпазването на бизнеса и работниците в тази обстановка , заяви председателят на ЕК Урсула фон дер Лайен . Тя настоя предприеманите мерки срещу епидемията да бъдат съразмерни и съгласувани на европейско равнище . ЕК дава максимална гъвкавост на правителствата в спазването на правилата за бюджетите и държавната помощ , поясни Фон дер Лайен . Предвижда се по инвестиционния план " Юнкер " да бъдат осигурени 100 млрд . евро за заеми за малките и средните дружества . Ще направим всичко необходимо в подкрепа на хората и икономиката , заяви Фон дер Лайен . Тя добави , че пълното затваряне на европейските граници не е желателно . Едностранните мерки не са добро решение , коментира фон дер Лайен . Не можем да спрем заразата , но е възможно и много важно да забавим скоростта на разпространението й . ЕС може да устои на това предизвикателство , добави председателят на комисията .